Taalgebruik: epidemie, pandemieArgieffoto (Foto: Robin Higgins/Pixabay) Die verskil tussen dié woorde lê eintlik in die grootte van die gebied waarin dit voorkom. ŉ Epidemie (soos masels, griep) versprei baie vinnig in ŉ taamlik beperkte gebied en verdwyn met die regte behandeling ná ŉ ruk; ŉ pandemie (soos vigs) versprei ook baie vinnig oor ŉ veel groter gebied (selfs die wêreld), maar verdwyn nie maklik nie en is dus veel ernstiger. e·pi·de·mie s.nw. [epidemies] 1 (medies) besmetlike siekte wat vinnig oor ŉ groot gebied uitbrei en ná ŉ tyd weer verdwyn: ŉ cholera-epidemie/griepepidemie/maagkoorsepidemie. Vgl. endemie 2 (figuurlik) iets onaangenaams wat baie algemeen voorkom: ŉ epidemie van inbrake/rooftogte/swartgalligheid. [Grieks epi onder + demos volk] pan·de·mie s.nw. [pandemies] siekte wat baie gou oor ŉ hele land of groter gebied versprei. [Grieks pan + demos volk] Bron: HAT en Skryf Afrikaans van A tot Z